Diari Oficial de la Generalitat Valenciana


Sumari del DOGV 8823, del 29-05-2020 (2020/3799)

RESOLUCIÓ de 20 de maig de 2020, del director general d'Esport, per la qual es concedeixen subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2019/2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3799


Data del document
:   20-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 20 de maig de 2020, del director general d'Esport, per la qual es concedeixen subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2019/2020. [2020/3799]  
  
En compliment del que disposa l'Ordre 25/2017, de 29 de juny, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre (DOGV 8076, 04.07.2017) i d'acord amb l'article 3, es publicarà resolució de convocatòria anual.  
  
Per això, en virtut de les facultats conferides en l'Ordre 25/2017, de 29 de juny, de la Conselleria d'Educació, Investigació, Cultura i Esport, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la conselleria esmentada, el director general d'Esport va convocar per Resolució de 29 de novembre de 2019, subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2019-2020 (DOGV 8695, 11.12.2019).  
El Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19, estableix en l'article 8.1 que els òrgans concedents de subvencions podran acordar de forma motivada que no constituïsca incompliment a l'efecte de reintegrament o de pèrdua del dret a la subvenció, la falta de compliment total de l'objectiu, de l'activitat, del projecte o la no adopció completa de les activitats que en van fonamentar la concessió, a conseqüència directa de la suspensió d'activitats culturals i esportives i el tancament dels seus establiments i locals motivat per la declaració de l'estat d'alarma, o de les mesures que s'adopten per a combatre l'alerta sanitària generada per la Covid-19.  
  
A més, en l'article 8.2.c del Decret llei 2/2020 s'estableix que es podrà acordar el finançament de les despeses realitzades per les entitats beneficiàries, tot i que no s'hagen assolit, totalment o parcialment, les actuacions objecte de la subvenció, sempre que, com indica l'article 8.3, s'acredite que les depeses en què incórrega l'entitat beneficiària han sigut efectivament suportades per aquesta i que la seua actuació ha tendit inequívocament a la satisfacció dels compromisos objecte de la subvenció.  
La Resolució de 8 de maig de 2020, del director general d'Esport, dictada en el marc del Reial decret 463/2020, de 14 de març, modificat pel Reial decret 465/2020, de 17 de març, el qual habilita, en l'apartat 4 de la disposició addicional tercera, a la gestió administrativa durant la situació de crisi sanitària ocasionada per la Covid-19, estableix la continuació del procediment d'atorgament de les subvencions regulades per l'Ordre 25/2017, de 29 de juny, per ser indispensable per a la protecció de l'interés general, que els centres educatius puguen seguir desenvolupant les seues funcions i els seus projectes d'esport, activitat física i salut (PEAFS) iniciats en aquest curs escolar 2019-2020.  
  
En l'article 6 de l'esmentada Ordre 25/2017, de 29 de juny, de la Conselleria d'Educació, Investigació, Cultura i Esport, s'estableix la designació de la comissió tècnica d'avaluació i els criteris de valoració i en el punt sisé de la Resolució de convocatòria de 29 de novembre de 2019, es concreta el barem aplicable.  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a aquest efecte, i en virtut del que disposa la disposició final segona de l'Ordre 25/2017, i els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir als centres docents públics que s'indiquen a continuació les següents assignacions econòmiques per un import total de 550.000 euros:  
Segon  
Concedir als centres docents privats concertats que s'indiquen a continuació les següents subvencions per un import total de 111.581 euros:  
Tercer  
Desestimar la concessió de subvencions als centres educatius que es relacionen.  
Quart  
Els centres docents beneficiaris d'aquestes ajudes tenen la consideració de centres educatius promotors de l'activitat física i l'esport (CEPAFE), d'acord amb la disposició addicional tercera de l'Ordre 25/2017, de 29 de juny, de la Conselleria d'Educació, Investigació, Cultura i Esport, i l'article 31 de la Llei 2/2001, de 22 de març, de la Generalitat, de l'esport i l'activitat física de la Comunitat Valenciana.  
  
  
Cinqué  
Els centres docents beneficiaris hauran de complir les obligacions a què es refereix l'article 9 de l'Ordre 25/2017, de 29 de juny, de la Conselleria d'Educació, Investigació, Cultura i Esport, i justificar les ajudes en la forma establida en l'article 14 de l'ordre esmentada i el punt nové de la Resolució de convocatòria de 29 de novembre de 2019.  
  
  
Sisé  
Es podran justificar despeses realitzades pels centres educatius, segons el que s'estableix en l'article 8.2.c del Decret llei 2/2020, tot i que no s'hagen assolit, totalment o parcialment, les actuacions objecte de la subvenció, que seran despeses subvencionables sempre que, com indica l'article 8.3 d'aquest decret llei, s'acredite que han sigut efectivament suportades per aquelles i que la seua actuació ha tendit inequívocament a la satisfacció dels compromisos objecte de la subvenció.  
  
Seté  
Autoritzar i disposar els fons a favor de tots i cada un dels centres docents públics que es relacionen en la clàusula primera i per les quantitats que s'hi indiquen, a càrrec del crèdit existent en el capítol II del programa 04.42.13.768.33 dels pressupostos de la Generalitat per a l'any 2020, per un import total de 550.000,00 -  
  
Huité  
Autoritzar i disposar els fons a favor de tots i cada un dels centres docents privats concertats que es relacionen en la clàusula segona i per les quantitats que s'hi indiquen, a càrrec del crèdit existent en el capítol IV, línia pressupostària 21.87.49.981.12, línia de subvenció S0281000 dels pressupostos de la Generalitat per a l'any 2020, per un import total de 111.581,00 ?.  
  
Nové  
Els centres docents hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que per aquest acte es concedeix.  
  
Deu  
El termini de presentació de la justificació de les subvencions concedides conclourà el 30 de setembre de 2020.  
  
La justificació es presentarà per mitjans electrònics, de conformitat amb el punt 9.1 de la Resolució de convocatòria de 29 de novembre de 2019, del director general d'Esport, a través de l'adreça d'internet http://www.gva.es/va/inicio/procedimientos'id\_proc=19144  
  
Onze  
Publicar en el Diari Oficial de la Generalitat Valenciana la present resolució, de conformitat amb el punt 10.1 de la Resolució de convocatòria de 29 de novembre de 2019, del director general d'Esport.  
  
D'acord amb el que estableixen els articles 112, 123 i 124 de la Llei 39/2105, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, els centres podran interposar un recurs potestatiu de reposició o bé directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 20 de maig de 2020.- El director general d'Esport: Josep Miquel Moya Torres.